Leandro Cabrera

Leandro Daniel Cabrera Sasía (s. 17. kesäkuuta 1991 Montevideo, Uruguay) on uruguaylainen jalkapalloilija. Hän on pelipaikaltaan vasen laitapuolustaja. Cabrera edustaa Espanjan pääsarjassa pelaavaa Espanyolia.

Cabrera aloitti ammattilaisuransa uruguaylaisessa Sporting Defensorissa, jonka riveissä hän voitti maan clausura-mestaruuden vuonna 2009. Saman vuoden kesäkuussa hänet kaupattiin espanjalaiseen Atlético Madridiin. Lehtitietojen mukaan Cabreran siirtosumma oli 1,5 miljoonaa euroa.El Atlético ficha a Leandro Cabrera As.com (Luettu 2. huhtikuuta 2010). Cabrera pelasi ensimmäisen liigaottelunsa Atléticossa toukokuussa 2010.Sevilla flying high after Atletico win ESPN soccernet (Luettu 2. toukokuuta 2010). Elokuussa 2010 hän siirtyi yhden kauden mittaisella lainasopimuksella Espanjan toiseksi korkeimmalla sarjatasolla pelaavaan Recreativo Huelvaan.El Decano se hace con los servicios de Leandro Cabrera  recreativohuelva.com (Luettu 14. elokuuta 2010). Kauden 2011–2012 Cabrera vietti lainalla niin ikään toiseksi ylimmällä sarjaportaalla pelaavassa Numanciassa.El uruguayo Leandro Cabrera se incorporó a los entrenamientos  terra.es (Luettu 26. heinäkuuta 2012). Kaudeksi 2012–2013 hänet lähetettiin lainalle samaa sarjatasoa edustavaan Hérculesiin.Cabrera llega cedido al Hércules Marca.com (Luettu 11. heinäkuuta 2013).

Syyskuussa 2013 kesän siirtoikkunan umpeutuessa Cabreran sopimus Atléticon kanssa purettiin ja hän siirtyi Real Madrid Castillaan.El Castilla ficha a Leandro Cabrera Marca.com (Luettu 3. syyskuuta 2013). Yhden Castillassa vietetyn kauden jälkeen Cabrera solmi kolmivuotisen sopimuksen Zaragozan kanssa.Carlos Diogo y Leandro Cabrera se incorporan a la plantilla del Real Zaragoza Real Zaragoza (Luettu 14. elokuuta 2014).

Cabrera on pelannut Uruguayn alle 20-vuotiaiden maajoukkuessa. Hän edusti maataan vuosina 2009 ja 2011 pelatuissa alle 20-vuotiaiden MM-kilpailuissa.FIFA Player Statistics: Leandro Cabrera  Fifa.com (Luettu 11. heinäkuuta 2013).

 Lähteet 

Luokka:Uruguaylaiset jalkapalloilijat
Luokka:Vuonna 1991 syntyneet
Luokka:Elävät henkilöt